पावर और NDTV 4% से ज्यादा गिरे, सेंसेक्स 398 अंक गिरकर 57,527 पर बंद
BSE NSE Sensex Today, Stock Market Latest Updates; हफ्ते के आखिरी कारोबारी दिन भारतीय शेयर बाजार की कमजोर शुरुआत हुई है। सेंसेक्स 200 अंकों से ज्यादा गिरकर 57,700 के करीब कारोबार कर रहा है।
हफ्ते के आखिरी कारोबारी दिन यानी शुक्रवार (24 मार्च) को भारतीय शेयर बाजार में गिरावट देखने को मिली। सेंसेक्स 398 अंक की गिरावट के साथ 57,527 के स्तर पर बंद हुआ। निफ्टी में भी 131 अंक की गिरावट रही। यह 16,945 के स्तर पर बंद हुआ। सेंसेक्स के 30 शेयरों में से 24 शेयरों में गिरावट और 6 में तेजी रही।
अडाणी एंटरप्राइजेज का शेयर 2.68% लुढ़का
आज के कारोबार में अडाणी ग्रुप के 10 में से 7 शेयरों में गिरावट देखने को मिली। ग्रुप की फ्लैगशिप कंपनी अडाणी एंटरप्राइजेज का शेयर 2.68% लुढ़का। अडाणी पोर्ट्स, विल्मर, पावर, अंबुजा सीमेंट, ACC और NDTV के शेयरों में भी गिरावट रही। वहीं अडाणी ग्रीन एनर्जी में 5.00%, ट्रांसमिशन में 4.20% और टोटल गैस में 2.44% की तेजी देखने को मिली।
बजाज फिनसर्व और फाइनेंस टॉप लूजर
बजाज फिनसर्व, बजाज फाइनेंस, टाटा स्टील, हिंडाल्को, अडाणी पोर्ट्स, अडाणी एंटरप्राइजेज, हीरो मोटोकॉर्प और कोल इंडिया समेत निफ्टी-50 के 41 शेयरों में गिरावट रही। वहीं सिप्ला, कोटक बैंक, अपोलो हॉस्पिटल, टेक महिंद्रा, इंफोसिस, डॉ रेड्डी और पावर ग्रिड समेत निफ्टी के 9 शेयरों में तेजी देखने को मिली।
मीडिया सेक्टर में सबसे ज्यादा 2.38% की गिरावट
NSE के सभी 11 सेक्टोरल इंडेक्स में गिरावट रही। मीडिया सेक्टर में सबसे ज्यादा 2.38% की गिरावट देखने को मिली। मेटल, PSU बैंक और रियल्टी सेक्टर में भी 2% से ज्यादा की गिरावट रही। बैंक, ऑटो, फाइनेंशियल सर्विसेज, FMCG, IT, फार्मा और प्राइवेट बैंक सेक्टर में भी गिरावट देखने को मिली।
गुरुवार को सेंसेक्स 289 पॉइंट गिरा था
गुरुवार (23 मार्च) को शेयर बाजार में गिरावट देखने को मिली थी। सेंसेक्स 289 अंक गिरकर 57,925 पर बंद हुआ। वहीं निफ्टी में भी 75 अंकों की गिरावट रही। यह 17,076 के स्तर पर बंद हुआ। सेंसेक्स के 30 में से 17 शेयरों में गिरावट और सिर्फ 13 में तेजी देखने को मिली।